FI Euroopan unionin virallinen lehti C 295/14

Unionin tuomioistuimen tuomio (kahdeksas jaosto) 19.7.2012 (Cour d'appel de Lyonin (Ranska) esittämä ennakkoratkaisupyyntö) — Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon ja Administration des douanes et droits indirects v. Société Rohm & Haas Electronic Materials CMP Europe GmbH, Rohm & Haas Europe s.à.r.l. ja Société Rohm & Haas Europe Trading APS-UK Branch

(Asia C-336/11) (1)

(Yhteinen tullitariffi - Tariffiluokittelu - Yhdistetty nimikkeistö - Yksinomaan puolijohdekiekkojen kiillottamiseen käytettäviin koneisiin tarkoitetut kiillotuslaput - Tariffinimikkeet 3919 ja 8466 (tai 8486) - Käsitteet ”osat” ja ”tarvikkeet”)

2012/C 295/23

Oikeudenkäyntikieli: ranska

Ennakkoratkaisua pyytänyt tuomioistuin

Cour d'appel de Lyon

Pääasian asianosaiset

Kantajat: Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon ja Administration des douanes et droits indirects

Vastaajat: Société Rohm & Haas Electronic Materials CMP Europe GmbH, Rohm & Haas Europe s.à.r.l. ja Société Rohm & Haas Europe Trading APS-UK Branch

Oikeudenkäynnin kohde

Ennakkoratkaisupyyntö — Cour d’appel de Lyon — Tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 (EYVL L 256, s. 1) liitteen I, sellaisena kuin se on muutettuna 17.10.2006 annetulla komission asetuksella (EY) N:o 1549/2006 (EUVL L 301, s. 1) ja 20.9.2007 annetulla komission asetuksella (EY) N:o 1214/2007 (EUVL L 286, s. 1), tulkinta — Puolijohdekiekkojen kiillottamiseen käytetyssä koneessa yksinomaan käytettäviksi soveltuvat kiillotuslaput — Tariffinimikkeet 3919 ja 8466 — Käsitteet ”osat” ja ”vaihdettavat työkalut” — Vapautus verosta — Tullien palauttaminen

Tuomiolauselma

Tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 liitteessä I olevaa yhdistettyä nimikkeistöä, sellaisena kuin se on muutettuna asetuksen N:o 2658/87 muuttamisesta 11.9.2003 annetulla komission asetuksella (EY) N:o 1789/2003, 7.9.2004 annetulla komission asetuksella (EY) N:o 1810/2004, 27.10.2005 annetulla komission asetuksella (EY) N:o 1719/2005 ja 17.10.2006 annetulla komission asetuksella (EY) N:o 1549/2006, on tulkittava siten, että kiillotuslaput, jotka on tarkoitettu puolijohdevalmisteiden kiillottamiseen käytettävään koneeseen — joka sellaisenaan kuuluu tariffinimikkeeseen 8460 (1.1.2007 lähtien nimikkeen 8486) alaan — ja jotka on tuotu maahan koneista erillisinä, ja jotka ovat muodoltaan kiekkoja, joiden sisällä on reikä, ja jotka koostuvat kovasta polyuretaanikerroksesta, kerroksesta polyuretaanivaahtoa, kerroksesta liimaa ja muovisesta suojakalvosta, ja joissa ei ole metalliosia eikä hiovia ainesosia, ja joita käytetään ns. waferien kiillottamiseen yhdessä hiovan nesteen kanssa, ja jotka on niiden kulumisen mukaan määräytyvin väliajoin vaihdettava, kuuluvat alanimikkeen 3939 90 10 alaan, koska ne ovat litteitä, muun kuin suorakaiteen tai neliön muotoisia, muovisia levyjä, jotka ovat itsekiinnittyviä.

(1) EUVL C 269, 10.9.2011.